
		Pirkimo specialiųjų sąlygų 7 priedas „Preliminariosios sutarties projektas“


[bookmark: _Hlk242087386]KAZLŲ RŪDOS KULTŪROS CENTRO M3 KATEGORIJOS 
AUTOBUSO PIRKIMO PRELIMINARIOJI SUTARTIS

202_ m. ___ d., Kazlų Rūda

Kazlų Rūdos savivaldybės kultūros centras, juridinio asmens kodas 188749235, kurios buveinė įregistruota adresu S. Daukanto g. 19N, LT-69430 Kazlų Rūda (toliau – Pirkėjas), atstovaujamas direktoriaus Valdo Andriuškevičiaus, veikiančio pagal nuostatus, ir 

(Tiekėjas), juridinio asmens kodas (nurodomas kodas), kurios buveinė įregistruota adresu (nurodomas adresas) (toliau – Tiekėjas), kuriai (-iam) atstovauja (pareigos, vardas, pavardė), veikiantis (-i) pagal (dokumentas, kurio pagrindu veikia asmuo), toliau kartu vadinami Šalimis, o kiekvienas atskirai – Šalimi, sudarė šią preliminarią sutartį (toliau – Sutartis):

I SKYRIUS
SĄVOKŲ APIBRĖŽIMAI IR SUTARTIES AIŠKINIMAS

1. Šioje Preliminariojoje sutartyje, jeigu joje aiškiai nenustatyta kitaip arba iš konkrečios nuostatos, jos konteksto ar esmės nekyla kitokia prasmė, vartojamos šiame punkte apibrėžtos sąvokos, kurios Preliminariojoje sutartyje rašomos didžiąja raide ir turi toliau nurodytą reikšmę:
1.2. Prekė – Viešojo pirkimo „Kazlų Rūdos kultūros centro M3 kategorijos autobuso pirkimas“ Preliminariosios sutarties 4 priede „Techninė specifikacija“ nurodytas pirkimo objektas - naujas M3 klasės autobusas, varomas dyzelinu, atitinkantis galiojančius LR teisės aktus ir (ar) ES direktyvas.
1.3. CVP IS – Centrinė viešųjų pirkimų informacinė sistema.
1.4. Konkursas – Pirkėjo 202.. m. ....................d. paskelbtas supaprastintas (atviras) „Kazlų Rūdos kultūros centro M3 kategorijos autobuso pirkimas“ (CVP IS Pirkimo Nr. įrašyti).
1.5. Konkurso sąlygos – Pirkėjo 202.. m. ....................d. paskelbtas supaprastintas (atviras) „Kazlų Rūdos kultūros centro M3 kategorijos autobuso pirkimas“ (CVP IS Pirkimo Nr. įrašyti) pirkimo dokumentai. 
1.6. Pagrindinė sutartis – Preliminariosios sutarties pagrindu ir joje nustatyta tvarka tarp Pirkėjo ir Tiekėjo sudaroma Prekės pirkimo - pardavimo sutartis. Pagrindinė sutartis Preliminariosios sutarties pagrindu gali būti sudaroma iki Preliminariosios sutarties galiojimo termino, nustatyto Preliminariosios sutarties 41 punkte, pabaigos. Pagrindinės sutarties projektas pateikiamas Preliminariosios sutarties 1 priede „Pagrindinės sutarties projektas“.
1.7. Pasiūlymas – Konkurso metu Tiekėjo pateiktas pasiūlymas, pateikiamas šios Preliminariosios sutarties 2 priede „Pasiūlymas“.
1.8. Preliminarioji sutartis – tarp Pirkėjo ir Lietuvos Respublikos viešųjų pirkimų įstatymo (toliau – VPĮ) nustatyta tvarka atrinkto Tiekėjo sudaryta sutartis, kurios tikslas – nustatyti sąlygas, taikomas Pagrindinėms sutartims, kurios bus sudarytos Preliminariosios sutarties galiojimo laikotarpiu. Preliminarioji sutartis bus vykdoma neatnaujinant Tiekėjų varžymosi. Preliminariosios sutarties priedai yra sudedamoji ir neatskiriamoji Preliminariosios sutarties dalis.
1.9. Kaina – Tiekėjo Preliminariosios sutarties 2 priede „Pasiūlymas“ nurodyta Prekės kaina.
1.10. Tiekėjas – ūkio subjektas ar ūkio subjektų grupė, kurie sudarė su Pirkėju Preliminariąją sutartį.
1.11. Gamintojas / pasitelktas subjektas – Tiekėjo nurodytas gamintojas ar kitas subjektas, kurio paslaugomis ar prekėmis gali būti naudojamasi vykdant Pagrindinę sutartį, jei tai numatyta Tiekėjo pasiūlyme arba leidžiama pagal Pirkimo dokumentus.
1.12. Šalis (Šalys) – Pirkėjas ir (ar) Tiekėjas arba teisėti jų teisių perėmėjai, veikiantys asmeniškai arba per tinkami įgaliotus atstovus.
1.13. Tretieji asmenys – visi Preliminariosios sutarties Šalimis nesantys asmenys.
1.14. Pirkėjas – Kazlų Rūdos savivaldybės kultūros centras, juridinio asmens kodas 188749235.
2. Pagrindinės sutarties projekte, pateiktame Preliminariosios sutarties 1 priede, pateiktos nuorodos į skyrius, punktus, papunkčius ir priedus laikomos nuorodomis į atitinkamus Pagrindinės sutarties skyrius, punktus, papunkčius ir priedus, jeigu pačioje nuorodoje aiškiai nenurodyta kitaip arba iš atitinkamos nuostatos turinio ir konteksto nekyla kitokia prasmė. Preliminariosios sutarties 1 priede pateiktos nuorodos nėra aiškinamos kaip nuorodos į atitinkamus Preliminariosios sutarties skyrius, punktus, papunkčius ar priedus, išskyrus atvejus, kai tai aiškiai nurodyta.
3. Preliminarioji sutartis aiškinama ir taikoma kartu su Konkurso sąlygomis, Tiekėjo pasiūlymu ir kitais pirkimo dokumentais, tiek, kiek jų nuostatos yra susijusios su Preliminariosios sutarties dalyku ir neprieštarauja imperatyvioms teisės aktų nuostatoms. Aiškinant Preliminariosios sutarties nuostatas, atsižvelgiama į pirkimo dokumentuose nustatytus reikalavimus, pirkimo sąlygų tikslus, taip pat į Tiekėjo pasiūlyme prisiimtus įsipareigojimus.
4. Šio skyriaus nuostatos negali būti aiškinamos kaip suteikiančios teisę Tiekėjui keisti, papildyti ar kitaip koreguoti Preliminariosios sutarties, Konkurso sąlygų ar Tiekėjo pasiūlymo turinį po Preliminariosios sutarties sudarymo. Tais atvejais, kai kyla abejonių dėl Preliminariosios sutarties nuostatų turinio ar tarpusavio suderinamumo, jos aiškinamos taip, kad būtų užtikrintas pirkimo dokumentuose nustatytų reikalavimų, pirkimo objekto ir Perkančiosios organizacijos poreikių įgyvendinimas, nekeičiant esminių pirkimo sąlygų ar Preliminariosios sutarties dalyko. 

II SKYRIUS
ŠALIŲ PAREIŠKIMAI IR GARANTIJOS

5. Kiekviena Šalis pareiškia ir garantuoja, kad:
5.1. ji yra teisėtai įsteigtas ir veikiantis juridinis asmuo, sudarydama Preliminariąją sutartį ji nepažeidžia savo įstatų, veiklos dokumentų ir (ar) teisės aktų;
5.2. Preliminariosios sutarties sudarymas neprieštarauja jos su Trečiaisiais asmenimis sudarytoms sutartims ir (ar) Trečiųjų asmenų atžvilgiu prisiimtiems vienašaliams įsipareigojimams;
5.3. Preliminariojoje sutartyje nurodyti atstovai yra tinkamai įgalioti sudaryti Preliminariąją sutartį. 
6. Tiekėjas pareiškia ir garantuoja, kad:
6.1. jis turi visus leidimus, atestatus, licencijas, darbuotojus, lėšas, žinias ir pajėgumus, teisės aktų reikalaujamus ir reikalingus teisėtai ir tinkamai Preliminariajai sutarčiai ir Pagrindinei sutarčiai vykdyti;
6.2. visa informacija, dokumentai ir (ar) nurodymai, kuriuos Tiekėjas pateikė dalyvaudamas Konkurse, Preliminariosios sutarties ir (ar) Pagrindinių sutarčių sudarymo metu ir (ar) pateiks jų vykdymo metu, yra tikri, teisingi ir neprieštarauja teisės aktų reikalavimams;
6.3. Pagrindinę sutartį vykdys tik tokią teisę turintys asmenys.


III SKYRIUS
PRELIMINARIOSIOS SUTARTIES DALYKAS

7. Preliminariąja sutartimi Pirkėjas ir Tiekėjas susitaria dėl sąlygų ir tvarkos, taikomų Preliminariosios sutarties pagrindu ateityje Pirkėjo ir Tiekėjo sudaromai Pagrindinei sutarčiai dėl Prekės pirkimo.
8. Preliminarioji sutartis neįpareigoja Pirkėjo sudaryti Pagrindinę sutartį ir negali būti aiškinama kaip įpareigojanti Pirkėją Preliminariosios sutarties galiojimo laikotarpiu įsigyti Prekę ar sudaryti Pagrindinę sutartį. Sprendimą dėl Pagrindinės sutarties sudarymo Pirkėjas priima atsižvelgdamas į faktinį Prekės poreikį, turimas lėšas ir kitus objektyvius poreikius bei aplinkybes.
9. Pirkėjas negarantuoja, kad Preliminariosios sutarties galiojimo laikotarpiu bus sudaryta Pagrindinė sutartis, taip pat negarantuoja Tiekėjui konkrečios Prekės įsigijimo apimties ar kiekio. Tiekėjas neturi teisės reikšti Pirkėjui pretenzijų ar reikalauti nuostolių atlyginimo vien dėl to, kad Pirkėjas nesudarė Pagrindinės sutarties arba įsigijo mažesnės apimties Prekę, nei Tiekėjas tikėjosi.
10. Preliminariosios sutarties galiojimo laikotarpiu Pirkėjas turi teisę, vadovaudamasis teisės aktuose nustatyta tvarka, Prekę įsigyti ne iš Tiekėjo, o iš trečiųjų asmenų, jeigu Tiekėjas atsisako arba dėl kitų nuo Pirkėjo nepriklausančių priežasčių nesudaro Pagrindinės sutarties ir (ar) neįvykdo įsipareigojimo dėl Prekės tiekimo, taip pat tais atvejais, kai Prekę iš trečiųjų asmenų galima įsigyti racionaliau ir (ar) efektyviau naudojant Pirkėjo tam skirtas lėšas. Tokiu atveju Tiekėjas neturi teisės reikalauti iš Pirkėjo kompensacijos ar kitokio atlyginimo vien dėl to, kad Pirkėjas Prekę įsigijo iš trečiojo asmens.

IV SKYRIUS
PAGRINDINĖS SUTARTIES DALYKAS

11. Pagrindinė sutartis sudaroma dėl Prekės pirkimo ir tiekimo.
12. Pirkėjas Preliminariosios sutarties galiojimo laikotarpiu turi teisę sudaryti Pagrindinę sutartį, laikydamasis Preliminariojoje sutartyje nustatytos tvarkos, jeigu yra visos šiame punkte nustatytos sąlygos:
12.1. Pirkėjui yra poreikis įsigyti Prekę;
12.2. Pirkėjas yra suinteresuotas sudaryti Pagrindinę sutartį dėl Prekės pirkimo;
12.3. nėra pasibaigęs Preliminariosios sutarties galiojimo terminas;
12.4. yra skirtas ir (ar) gautas finansavimas visai arba daliai Prekės įsigijimo išlaidų apmokėti.
13. Už pagal Pagrindinę sutartį tinkamai pateiktą Prekę atsiskaito Pirkėjas, sudaręs Pagrindinę sutartį.
14. Tiekėjas, vykdydamas įsipareigojimus pagal Pagrindinę sutartį, turi teisę pasitelkti kitus ūkio subjektus Prekei pateikti, jeigu tokia galimybė numatyta Pirkimo dokumentuose ir neprieštarauja teisės aktų reikalavimams. 
15.Tiekėjas, pasitelkdamas kitus ūkio subjektus, išlieka visiškai atsakingas už tinkamą ir savalaikį savo sutartinių įsipareigojimų vykdymą.
16. Tiekėjas atsako už pasitelktų ūkio subjektų, jeigu tokie subjektai pasitelkiami, taip pat jų darbuotojų, atstovų ir kitų jo vardu veikiančių asmenų veiksmus ir neveikimą taip, kaip atsakytų už savo paties veiksmus ir neveikimą. Ne vėliau kaip iki Pagrindinės sutarties vykdymo pradžios Tiekėjas privalo informuoti Pirkėją apie tuo metu žinomus pasitelktus ūkio subjektus, nurodydamas jų pavadinimus, kontaktinius duomenis ir atstovus, taip pat nedelsdamas informuoti Pirkėją apie šios informacijos pasikeitimus ir ketinimą pasitelkti naujus ūkio subjektus.

17. Pagrindinės sutarties vykdymo metu Tiekėjas turi teisę pakeisti pasitelktą ūkio subjektą arba pasitelkti papildomą ūkio subjektą, jeigu toks subjektas netinkamai vykdo jam pavestas funkcijas, nebegali jų vykdyti dėl bankroto, likvidavimo ar kitų objektyvių aplinkybių arba toks pakeitimas yra būtinas tinkamam ir savalaikiam Prekės tiekimui užtikrinti. Apie tokį pakeitimą ar papildomo ūkio subjekto pasitelkimą Tiekėjas privalo iš anksto informuoti Pirkėją, o tais atvejais, kai pagal teisės aktus ar Pagrindinės sutarties nuostatas toks pakeitimas laikomas sutarties pakeitimu, sudaryti atitinkamą susitarimą dėl Pagrindinės sutarties pakeitimo.
18. Pirkėjas gali tiesiogiai atsiskaityti su Tiekėjo pasitelktu ūkio subjektu, jeigu tokia galimybė ir jos įgyvendinimo tvarka yra nustatyta Pagrindinėje sutartyje ir neprieštarauja teisės aktų reikalavimams. Tiesioginis atsiskaitymas su pasitelktu ūkio subjektu nekeičia ir neapriboja Tiekėjo atsakomybės už tinkamą ir visišką Preliminariosios ir Pagrindinės sutarties įsipareigojimų vykdymą.18. Pirkėjas gali tiesiogiai atsiskaityti su Tiekėjo pasitelktu subjektu, jeigu tokia galimybė ir jos įgyvendinimo tvarka nustatyta Pagrindinėje sutartyje ir teisės aktuose. Toks atsiskaitymas nekeičia Tiekėjo atsakomybės dėl Preliminariosios ir Pagrindinės sutarties vykdymo.

V SKYRIUS
PRELIMINARIOSIOS SUTARTIES KAINODARA

19. Preliminariosios sutarties vertė yra _____________ Eur be PVM (______________Eur su PVM).
20. Pirkime taikoma fiksuotos kainos kainodara, vadovaujantis Kainodaros taisyklių nustatymo metodika, patvirtinta Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 (aktuali redakcija) (toliau – Kainodaros taisyklės). Tiekėjo pasiūlyme nurodyta Prekės kaina yra fiksuota ir galutinė bei taikoma sudarant ir vykdant pagrindinę sutartį. Prekės kaina negali būti keičiama, išskyrus teisės aktuose ir šioje Preliminariojoje sutartyje aiškiai nustatytus atvejus.
21. Į Tiekėjo pasiūlyme nurodytą Prekės kainą įtrauktos visos Tiekėjo išlaidos, susijusios su Prekės pagaminimu, paruošimu, komplektavimu, transportavimu, pristatymu Pirkėjui, iškrovimu, perdavimu, registracijai reikalingų dokumentų ir kitų dokumentų pateikimu, taip pat visi kiti mokesčiai ir išlaidos, būtini tinkamam ir visiškam sutartinių įsipareigojimų įvykdymui.
22. Prekės pristatymo, transportavimo ir kitos su jos perdavimu Pirkėjui susijusios išlaidos yra įskaičiuotos į Tiekėjo pasiūlyme nurodytą Prekės kainą ir atskirai Pirkėjo neapmokamos. Tiekėjas neturi teisės reikalauti papildomo atlygio už Prekės pristatymą ar kitas išlaidas, kurios pagal Sutartį turi būti įtrauktos į Prekės kainą.
23. Išsamūs perkamos Prekės techniniai, komplektacijos, kokybės, saugos, garantiniai ir kiti reikalavimai nustatyti Preliminariosios sutarties 4 priede. Tiekėjas privalo perduoti Pirkėjui Prekę, visiškai atitinkančią Preliminariosios sutarties 4 priede, Tiekėjo pasiūlyme ir Preliminariojoje sutartyje nustatytus reikalavimus.
24. Preliminariosios sutarties kainos peržiūra ir indeksavimas netaikomi. Prekės kaina gali būti keičiama tik tuo atveju, jeigu toks pakeitimas leidžiamas Lietuvos Respublikos viešųjų pirkimų įstatymo 89 straipsnyje nustatytais pagrindais ir tvarka arba kitais Pirkimo dokumentuose aiškiai nustatytais atvejais.
24.1. Sutarties kaina bus perskaičiuojama dėl PVM tarifo pasikeitimo.
24.2. Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo tiekiamos Prekės Sutartyje nurodytai kainai, Sutarties kaina perskaičiuojami nekeičiant Prekės kainos be PVM. Perskaičiavimas įforminamas Susitarimu ne vėliau kaip per 1 (vieną) darbo dieną nuo PVM mokėjimą reglamentuojančių teisės aktų pasikeitimo, kuris tampa neatskiriama Sutarties dalimi. 
25. Prekės kiekis, komplektacija, techniniai parametrai, įranga ir kitos charakteristikos negali būti keičiami taip, kad dėl tokio pakeitimo būtų pakeistas pirkimo objektas ar iš esmės pakeistos Pirkimo dokumentuose ir Tiekėjo pasiūlyme nustatytos sąlygos. Bet kokie galimi Sutarties pakeitimai atliekami tik Lietuvos Respublikos viešųjų pirkimų įstatymo 89 straipsnyje nustatytais pagrindais ir tvarka. Prekės pristatymo metu Tiekėjas privalo perduoti Pirkėjui visus su Preke susijusius dokumentus, įskaitant gamintojo dokumentaciją, atitikties dokumentus, garantinius dokumentus, naudojimo ir techninės priežiūros dokumentus bei kitus Preliminariosios sutarties 4 priede nustatytus dokumentus.

VI SKYRIUS
PAGRINDINĖS SUTARTIES SUDARYMO TVARKA

26. Preliminarioji sutartis vykdoma šioje sutartyje nustatyta tvarka, neatnaujinant tiekėjų varžymosi. 
27. Pagrindinė sutartis sudaroma su Tiekėju, kurio pasiūlymas viešojo pirkimo procedūrose buvo pripažintas laimėjusiu ir su kuriuo sudaryta Preliminarioji sutartis. 
28. Preliminariosios sutarties sudarymas savaime nesukuria Pirkėjui pareigos sudaryti Pagrindinę sutartį ir neįpareigoja Pirkėjui įsigyti Prekės. Perkančioji organizacija neprivalo sudaryti Pagrindinės sutarties, jeigu Prekės įsigijimui nebus skirtas arba nebus gautas reikiamas finansavimas. Tokiu atveju Tiekėjas neturi teisės reikalauti sudaryti Pagrindinę sutartį, atlyginti negautas pajamas, patirtas išlaidas ar kitus nuostolius, išskyrus atvejus, kai imperatyvios Lietuvos Respublikos teisės aktų nuostatos nustato kitaip.
29. Pagrindinė sutartis su Tiekėju sudaroma pagal Preliminariosios sutarties 1 priede pateiktą Pagrindinės sutarties projektą. Prieš sudarant Pagrindinę sutartį šalys gali patikslinti joje nurodomus rekvizitus, kontaktinę informaciją, tačiau negali keisti esminių Tiekėjo pasiūlymo sąlygų bei Pagrindinė sutarties ir Preliminariosios sutarties sąlygų.
30. Pirkėjas, vadovaudamasis Preliminariojoje sutartyje nustatyta tvarka, pateikia Tiekėjui Preliminariosios sutarties 2 priede „Kvietimą“ sudaryti Pagrindinę sutartį. Tiekėjas, gavęs Kvietimą, privalo per Kvietime nustatytą terminą, bet ne vėliau kaip per 5 darbo dienas nuo Kvietimo gavimo dienos, pasirašyti Pagrindinę sutartį ir pateikti ją Pirkėjui. 
31. Tiekėjo atsisakymu sudaryti Pagrindinę sutartį laikoma, kai Tiekėjas per nustatytą terminą jos nepasirašo, raštu atsisako ją sudaryti, nepateikia reikalaujamo Pagrindinės sutarties įvykdymo užtikrinimo arba kitais savo veiksmais ar neveikimu neįvykdo Pagrindinei sutarčiai sudaryti nustatytų reikalavimų.
32. Pirkimo objektas yra vienkartinis konkrečios Prekės įsigijimas, Pirkėjas pagal Preliminariąją sutartį sudaro vieną Pagrindinę sutartį, kuria įsigyjama Preliminariojoje sutartyje ir jos 4 priede nustatytus reikalavimus atitinkanti Prekė.

VII SKYRIUS
TIEKĖJO ATITIKTIS KONKURSO SĄLYGOSE NUSTATYTIEMS REIKALAVIMAMS PRELIMINARIOSIOS SUTARTIES GALIOJIMO METU

33. Tiekėjas įsipareigoja užtikrinti, kad jis atitinka Konkurso sąlygose nustatytus kvalifikacinius ir (ar) kitus reikalavimus Preliminariosios sutarties ir su juo sudarytos Pagrindinės sutarties galiojimo metu.
34. Tuo atveju, jei Tiekėjas neatitinka Konkurso sąlygose nustatytų kvalifikacinių reikalavimų ir (ar) kitų reikalavimų, Tiekėjas įsipareigoja savo iniciatyva pašalinti šį neatitikimą nedelsdamas, bet ne vėliau kaip per 10 darbo dienų nuo jo atsiradimo dienos, ir raštu apie tai informuoti Užsakovą. Jei toks neatitikimas per šiame punkte nustatytą terminą nepašalinamas arba pašalinamas netinkamai, Pirkėjas turi teisę nutraukti Preliminariąją sutartį su tokiu Tiekėju.
35. Tiekėjas įsipareigoja užtikrinti, kad Prekes tieks ir jų pristatymą vykdys reikiamos kvalifikacijos ir patirties darbuotojai.
36. Tiekėjas įsipareigoja savo jėgomis arba teisėtai pasitelktų subjektų pagalba, naudodamas tinkamas priemones ir laikydamasis teisės aktų bei Pirkimo dokumentų reikalavimų, tinkamai ir laiku pateikti Prekes, kartu perduoti visus privalomus dokumentus, garantijas, atitikties deklaracijas ir kitus su Preke susijusius dokumentus.

VIII SKYRIUS
PRELIMINARIOSIOS SUTARTIES ĮSIGALIOJIMAS, KEITIMAS IR NUTRAUKIMAS

37. Preliminarioji sutartis įsigalioja nuo tos dienos, kai ją pasirašo abi Preliminariosios sutarties Šalys, ir galioja 6 (šešis) mėnesius, jeigu ji nenutraukiama anksčiau šioje Preliminariojoje sutartyje arba Lietuvos Respublikos teisės aktuose nustatyta tvarka.
38. Preliminariosios sutarties sąlygos jos galiojimo laikotarpiu gali būti keičiamos tik Lietuvos Respublikos viešųjų pirkimų įstatymo 89 straipsnyje nustatytais atvejais ir tvarka. 
39. Šalis, inicijuojanti Preliminariosios sutarties sąlygų pakeitimą, pateikia kitai Šaliai motyvuotą rašytinį pasiūlymą dėl konkrečių Preliminariosios sutarties sąlygų pakeitimo ir, kai taikoma, dokumentus, pagrindžiančius siūlomų pakeitimų būtinybę. Kita Šalis pateiktą pasiūlymą įvertina ir apie savo poziciją raštu informuoja pasiūlymą pateikusią Šalį per 10 (dešimt) darbo dienų nuo pasiūlymo gavimo dienos. Preliminariosios sutarties sąlygų pakeitimai įforminami rašytiniu Šalių susitarimu, kuris tampa neatskiriama Preliminariosios sutarties dalimi. Preliminariosios sutarties sąlygos negali būti keičiamos vienašališkai, išskyrus Lietuvos Respublikos teisės aktuose arba šioje Preliminariojoje sutartyje aiškiai nustatytus atvejus.
 40. Preliminarioji sutartis gali būti nutraukta bet kuriuo jos galiojimo laikotarpiu Šalių rašytiniu susitarimu arba vienašališkai – šioje Preliminariojoje sutartyje ir Lietuvos Respublikos teisės aktuose nustatytais atvejais ir tvarka.
41. Kiekviena Šalis turi teisę vienašališkai nutraukti Preliminariąją sutartį, apie tai raštu įspėjusi kitą Šalį ne vėliau kaip prieš 30 (trisdešimt) kalendorinių dienų, jeigu toks nutraukimas neprieštarauja Lietuvos Respublikos viešųjų pirkimų įstatymo nuostatoms ir kitoms taikytinoms Lietuvos Respublikos teisės aktų nuostatoms.
42. Pirkėjas turi teisę vienašališkai nutraukti Preliminariąją sutartį sutartyje ir Lietuvos Respublikos teisės aktuose nustatytais atvejais ir tvarka.
43. Perkančioji organizacija neprivalo sudaryti Pagrindinės sutarties, jeigu Prekei įsigyti nėra skirtas arba nėra gautas reikiamas finansavimas. Tokiu atveju Tiekėjas neturi teisės reikalauti sudaryti Pagrindinės sutarties, taip pat reikalauti atlyginti negautas pajamas, patirtas išlaidas ar kitus nuostolius, išskyrus atvejus, kai imperatyvios Lietuvos Respublikos teisės aktų nuostatos nustato kitaip.
44. Jeigu kuri nors Preliminariosios sutarties nuostata ar jos dalis pripažįstama negaliojančia, netaikoma arba negali būti vykdoma, tai savaime nedaro negaliojančiomis kitų Preliminariosios sutarties nuostatų. Tokiu atveju likusios Preliminariosios sutarties nuostatos lieka galioti tiek, kiek tai neprieštarauja Lietuvos Respublikos teisės aktams.
45. Šalis nėra laikoma atsakinga už bet kokių įsipareigojimų pagal Preliminariąją sutartį neįvykdymą ar dalinį neįvykdymą, jeigu įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis, pvz., Vyriausybės sprendimai ir kiti aktai, kurie turėjo poveikį Šalių veiklai, politiniai neramumai, streikai, paskelbti ir nepaskelbti karai, kiti ginkluotieji susirėmimai, gaisrai, potvyniai, kitos stichinės nelaimės. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės   1996 m. liepos 15 d. nutarimu Nr. 840. Nustatydamos nenugalimos jėgos aplinkybes, Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl Nenugalimos jėgos (force majeure) aplinkybes liudijančių pažymų išdavimo tvarkos patvirtinimo“. Esant nenugalimos jėgos aplinkybėms, Preliminariosios sutarties Šalys Lietuvos Respublikos teisės aktų nustatyta tvarka yra atleidžiamos nuo atsakomybės už Preliminariojoje sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.
46. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsdama, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, jog sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
47. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

[bookmark: _Hlk242278129]IX SKYRIUS
ŠALIŲ GINČŲ SPRENDIMAS

48. Šalys sieks, kad visi ginčai, nesutarimai ir pretenzijos, kurios gali kilti dėl Preliminariosios sutarties galiojimo, vykdymo, taikymo ir (ar) aiškinimo, būtų sprendžiami Šalių geranoriškomis derybomis.
49. Jei tarp Šalių kilusio ginčo nepavyksta išspręsti derybomis (derybos negali vykti ilgiau nei 14 dienų nuo vienos iš Šalių rašytinio kreipimosi (pretenzijos, prašymo pašalinti pažeidimus ir pan.) dienos, toks ginčas sprendžiamas Lietuvos Respublikos teismuose Lietuvos Respublikos teisės aktų nustatyta tvarka. Šalių susitarimu teismingumas nustatomas pagal Pirkėjo buveinės adresą.

X SKYRIUS
ŠALIŲ SUSIRAŠINĖJIMAS

50. Šalių siunčiami pranešimai laikytini pateiktais raštu, jei jie yra pateikti paštu, elektroniniu paštu, faksu, įteikiami asmeniškai Preliminariosios sutarties Šalių adresais, nurodytais Preliminariojoje sutartyje. Jei adresatas praneša apie pasikeitusį adresą, tai dokumentai privalo būti pristatomi naujuoju adresu. Jei adresatas savo pranešime nenurodė kito adreso, tai atsakymas jam siunčiamas tuo pačiu adresu, kuriuo išsiųstas pranešimas. 
51. Šalių atstovai, kuriems turi būti adresuojami visi su Preliminariosios sutarties vykdymu susiję oficialūs Šalių pranešimai: 
	
	Pirkėjo atsakingas asmuo
	Tiekėjo atsakingas asmuo

	Vardas, pavardė
	
	

	Adresas
	
	

	Telefonas
	
	

	El. paštas
	
	


52. Šalys įsipareigoja iš anksto viena kitą informuoti raštu apie oficialių asmenų kontaktus ar kontaktinių bei kitų duomenų pasikeitimą. Apie Šalių buveinės adreso, pavadinimo, banko sąskaitos ar kitų Preliminariojoje sutartyje pateiktų duomenų pasikeitimus kiekviena iš Šalių įsipareigoja pranešti kitai Šaliai raštu ne vėliau kaip per 5 darbo dienas nuo atitinkamų duomenų pasikeitimo. Šis pranešimas tampa neatskiriama Preliminariosios sutarties dalimi.

XI SKYRIUS
ŽALIEJI REIKALAVIMAI

53. Vykdomas žaliasis pirkimas pagal Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo (toliau – Tvarkos aprašas) 4.1 papunktį. Perkama M3 kategorijos transporto priemonė (autobusas), kuri patenka į Tvarkos aprašo 1 priede nurodytą produktų grupę „M ir N kategorijų kelių transporto priemonės“. Vadovaujantis Tvarkos aprašo 2 priedo X skyriaus 11.1 papunkčiu, siūloma M3 kategorijos transporto priemonė turi atitikti vieną iš nustatytų minimalių aplinkos apsaugos kriterijų, o šiuo pirkimo atveju – atitikti ne mažesnį kaip „Euro 6“ teršalų išmetimo standartą. Atitiktį reikalavimui įrodantys dokumentai: gamintojo techniniai dokumentai, tipo patvirtinimo dokumentai arba kiti lygiaverčiai įrodymai, kuriuose nurodyta, kad siūloma M3 kategorijos transporto priemonė atitinka ne mažesnį kaip „Euro 6“ teršalų išmetimo standartą.

XII SKYRIUS
BAIGIAMOSIOS NUOSTATOS

54. Jei Tiekėjas veikia jungtinės veiklos (partnerystės) pagrindu, partneriai yra solidariai atsakingi už Preliminariosios sutarties (Pagrindinės sutarties) nuostatų vykdymą pagal Lietuvos Respublikos įstatymus ir kitus teisės aktus. Jungtinės veiklos sutartimi nustatytų partnerių keitimas yra laikomas Preliminariosios sutarties keitimu, o jų keitimas be išankstinio rašytinio Pirkėjo sutikimo – esminiu Preliminariosios sutarties pažeidimu.
55. Preliminariajai sutarčiai, sprendžiant jos galiojimo, vykdymo, taikymo ir aiškinimo klausimus, taikomi Lietuvos Respublikos teisės aktai.
56. Preliminarioji sutartis sudaryta dviem vienodą teisinę galią turinčiais egzemplioriais, kurių po vieną tenka Pirkėjui ir Tiekėjui.
57. Šalys neturi teisės perduoti savo įsipareigojimų pagal Preliminariąją sutartį Tretiesiems asmenims be kitos Šalies išankstinio rašytinio sutikimo.

PRIEDAI:
[bookmark: _Hlk242188052]1 priedas „Pagrindinės sutarties projektas“;
2 priedas „Kvietimas pasirašyti sutartį“ projektas“;;
3 priedas „Pasiūlymas“;
4 priedas „Techninė specifikacija“.

XIII SKYRIUS
ŠALIŲ ADRESAI IR KITI REKVIZITAI


	Pirkėjas:







	Tiekėjas:


	
	



